《用翁雪舟送春韵三首》
宋代·蒲寿宬

隙驹如箭未堪怜，晴雨悲欢付自然。
九十春光能几日，一番花信又明年。
残红数点心终在，垂柳千丝意许妍。
说与游人莫惆怅，绿阴幽草一般天。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。